Timothy Peter Joseph Radcliffe

**Timothy Peter Joseph Radcliffe** O.P. (født 1945) er en britisk katolsk ordensgeistlig tilknyttet dominikanerordenen og kardinal.
## Liv og virke
### Prest
Timothy Radcliffe sluttet seg til dominikanerordenens engelske provins i 1965 og ble presteviet i 1971.

Han var dominikanerordenens generalmagister fra 1992 til 2001. Radcliffe er det eneste medlem av den engelske provins som har innehatt dette embedet siden ordenen ble grunnlagt i 1216. Før han ble generalminister, var han provinsial for dominikanerne i England. Han er medlem av dominikanerkonventet *Blackfriars* i Oxford, professor i teologi og en respektert og ettertraktet forfatter og foredragsholder.

I 2000 ble Radcliffe ansett som en kandidat til å etterfølge kardinal Basil Hume som katolsk erkebiskop av erkebispedømmet Westminster. Den 16. mai 2015 utnevnte pave Frans ham til konsulent for Det pavelige råd for rettferdighet og fred. I 2016 tildelte det teologiske fakultet ved Universitetet i Freiburg ham en æresdoktorgrad.

Hva gjelder morallæren slik uttrykt i Den katolske kirkes katekisme, om at kjønnslig omgang mellom samkjønnede er i seg selv feilrettede, og om stramme grenser for homofile i presteskapet, hadde han i løpet av de siste to tiårene av det 21. århundre offentlig utfordret Kirkens lære. I en artikkel fra 2005, «Can Gays Be Priests?», i den britiske katolske publikasjonen *The Tablet*, utfordret pater Radcliffe et pavelig dokument som forordnet presteseminarer om å holde unna kandidater *«with deep-seated homosexual tendencies». *I *Anglican Pilling Report* fra 2013 skrev han at når vi vurderer forhold mellom samme kjønn, *«kan vi ikke begynne med spørsmålet om det er tillatt eller forbudt! Vi må spørre hva det betyr og hvor langt det er eukaristisk. Det kan absolutt være sjenerøst, sårbart, ømt, gjensidig og ikke-voldelig. Så på mange måter tror jeg det kan være uttrykk for Kristi gave av seg selv.»* Ett år tidligere, i en artikkel fra desember 2012 i The Guardian, applauderte han «bølgen av støtte til homofile ekteskap» som «oppmuntrende» bevis på økende sosial «toleranse» og «gjensidig aksept».

Om det som gjelder spesifikt de samkjønnede ekteskap, var imidlertid hans signaler sprikende. Han i 2012 støttet han offentlig opp om den katolske lære om samkjønnede ekteskap:

::*«The Catholic Church does not oppose gay marriage. It considers it to be impossible... Marriage is founded on the glorious fact of sexual difference and its potential fertility. Without this, there would be no life on this planet, no evolution, no human beings, no future. Marriage takes all sorts of forms, from the alliance of clans through bride exchange to modern romantic love. We have come to see that it implies the equal love and dignity of man and woman. But everywhere and always, it remains founded on the union in difference of male and female. Through ceremonies and sacrament this is given a deeper meaning, which for Christians includes the union of God and humanity in Christ.»*
### Kardinal
Den 6. oktober 2024 kunngjorde pave Frans at han ville ta ham inn i kardinalkollegiet den 8. desember 2024. Kort etter ble dato endret til 7. desember 2024.

## Skrifter i utvalg
**Sing a New Song* (2000)
**I Call You Friends* (2001)
**Seven Last Words* (2004)
**What Is the Point of Being A Christian?* (2005)
**Why Go to Church? The Drama of the Eucharist* (2009)
**Take the Plunge. Living Baptism and Confirmation*

## Referanser